ফজলুর রহমান (বাংলাদেশী ব্যবসায়ী)

ফজলুর রহমান (১৬ মে ১৯৪৭-২৫ ডিসেম্বর ২০২৩) ছিলেন একজন বাংলাদেশী ব্যবসায়ী। তিনি বাংলাদেশের একটি বড় শিল্প সংস্থা সিটি গ্রুপের প্রতিষ্ঠাতা, যেটি ১৯৭২ সালে একটি সরিষার তেল প্রস্তুতকারক কোম্পানি হিসেবে যাত্রা শুরু করে। এর অধীনে বর্তমানে প্রায় ৪০টি প্রতিষ্ঠান রয়েছে। তিনি ২০২৩ সালের ২৫শে ডিসেম্বর চিকিৎসাধীন অবস্থায় মৃত্যুবরণ করেন। ফজলুর রহমানের সর্বমোট ১১ ভাই-বোন ছিল, যার মধ্যে ফজলুর রহমান ছিলেন দ্বিতীয়। বাবা হঠাৎ অসুস্থ হয়ে যাওয়ায় ১৯৫৮ সালে ১১ বছর বয়সে মাত্র ৪২ টাকা পুঁজিতে একটি পানের দোকানের মাধ্যমে কর্মজীবন শুরু করেন ফজলুর রহমান। ১৯৭২ সালে ঢাকার গেন্ডারিয়ায় একটি ৯ জোড়া ঘানি সরিষার তেলের মিল প্রতিষ্ঠার মাধ্যমে সিটি গ্রুপ নামের একটি ব্যবসা প্রতিষ্ঠান শুরু করেন ফজলুর রহমান। ১৯৮৫ সালে সিটি গ্রুপ একটি রি-রোলিং মিল চালু করে। ১৯৮৮ সালে বন্যার কারণে এ প্রতিষ্ঠানের উল্লেখযোগ্য ক্ষতি হয়। এ ক্ষয়ক্ষতি কাটিয়ে উঠে ১৯৯২ সালে সিটি গ্রুপ চালু করে সয়াবিন তেল পরিশোধ কারখানা। ২০১৯ সালের এপ্রিলে সিটি ইকোনমিক জোন নামের প্রথম অর্থনৈতিক অঞ্চল প্রতিষ্ঠা করে সিটি গ্রুপ। এটি নারায়ণগঞ্জের রূপগঞ্জ উপজেলায় ৭৭.৯৬ একর জমির ওপর নির্মাণ করা হয়। সিটি গ্রুপের অপর একটি অর্থনৈতিক অঞ্চল মুন্সিগঞ্জের গজারিয়া উপজেলায় অন্য একটি অর্থনৈতিক অঞ্চল রয়েছে, যা 'হোসেন্দী' নামে পরিচিত। এটি ২০১৮ সালে প্রাকযোগ্যতা লাইসেন্স ও ২০২০ সালে পূর্ণ লাইসেন্স পায়। ২০২২ সালের ২ জুন রূপগঞ্জে অরো একটি অর্থনৈতিক অঞ্চল নির্মাণের প্রাথমিক অনুমোদন পায় সিটি গ্রুপ। ফজলুর রহমানের মৃত্যুর আগ পর্যন্ত সিটি গ্রুপের অধীনে প্রায় ৪০টি প্রতিষ্ঠান ছিল এবং এগুলোতে প্রায় ৩০ হাজার মানুষ কাজ করছিলেন। পারিবারিক সূত্রে জানা যায় তিনি দীর্ঘদিন ধরে ডায়াবেটিস ও শ্বাসকষ্টজনিত রোগে ভুগছিলেন। ২০২৩ সালের ২৪ ডিসেম্বর রাতে হঠাৎ অসুস্থবোধ করেন ফজলুর রহমান। যদিও সেদিন সন্ধ্যায় তিনি কর্মস্থলে কাজ করেছিলেন বলে জানা যায়। তাকে সে রাতে ঢাকার ইউনাইটেড হাসপাতালে নেওয়া হয় এবং সেখানে ২৫ ডিসেম্বর ভোরে তিনি মৃত্যুবরণ করেন। বিকালে তার জানাযা সম্পন্ন হয় এবং তাকে জুরাইন কবরস্থানে দাফন করা হয়। তার মৃত্যুতে প্রধানমন্ত্রী শেখ হাসিনা, বাণিজ্যমন্ত্রী টিপু মুনশি, তথ্যমন্ত্রী হাসান মাহমুদ সহ অনেকেই শোক জানান। রহমান, মতিউর (২০২৩-১২-২৫)। "দেশ স্বাধীন হয়েছে বলেই আমরা কারখানার মালিক হতে পেরেছি"। Prothomalo। ২০২৩-১২-২৫ তারিখে মূল থেকে আর্কাইভ করা। সংগ্রহের তারিখ ২০২৩-১২-২৫।  "About-Us"। www.citygroup.com.bd। ২০২৩-১২-২৫ তারিখে মূল থেকে আর্কাইভ করা। সংগ্রহের তারিখ ২০২৩-১২-২৫।  "ফজলুর রহমান: ৪২ টাকার টং দোকান থেকে গড়েন আজকের সিটি গ্রুপ"। সময় টিভি। ২৫ ডিসেম্বর ২০২৩। ২০২৩-১২-২৫ তারিখে মূল থেকে আর্কাইভ করা। সংগ্রহের তারিখ ২৫ ডিসেম্বর ২০২৩।  প্রতিবেদক, নিজস্ব (২০২৩-১২-২৫)। "সিটি গ্রুপের চেয়ারম্যান ফজলুর রহমান মারা গেছেন"। Prothomalo। ২০২৩-১২-২৫ তারিখে মূল থেকে আর্কাইভ করা। সংগ্রহের তারিখ ২০২৩-১২-২৫।  ঢাকা, নিজস্ব প্রতিবেদক। "শূন্য থেকে শিল্প গড়ে তাঁর বিদায়"। www.prothomalo.com। ২০২৩-১২-২৬ তারিখে মূল থেকে আর্কাইভ করা। সংগ্রহের তারিখ ২০২৩-১২-২৬।  রহমান, মতিউর (২০২৩-১২-২৫)। "দেশ স্বাধীন হয়েছে বলেই আমরা কারখানার মালিক হতে পেরেছি"। Prothomalo। ২০২৩-১২-২৬ তারিখে মূল থেকে আর্কাইভ করা। সংগ্রহের তারিখ ২০২৩-১২-২৬।  "লাইসেন্স পেলো সিটি ইকোনমিক জোন"। Bangla Tribune। ২০২৩-১২-২৬ তারিখে মূল থেকে আর্কাইভ করা। সংগ্রহের তারিখ ২০২৩-১২-২৬।  BonikBarta। "সিটি গ্রুপের রয়েছে তিন অর্থনৈতিক অঞ্চল"। সিটি গ্রুপের রয়েছে তিন অর্থনৈতিক অঞ্চল (ইংরেজি ভাষায়)। ২০২৩-১২-২৬ তারিখে মূল থেকে আর্কাইভ করা। সংগ্রহের তারিখ ২০২৩-১২-২৬।  "প্রাক-যোগ্যতা সনদ পেল হোসেন্দি ইকোনমিক জোন"। ABNEWS24। ২০২৩-১২-২৬ তারিখে মূল থেকে আর্কাইভ করা। সংগ্রহের তারিখ ২০২৩-১২-২৬।  টেলিভিশন, Ekushey TV | একুশে। "বেজা'র আওতায় 'হোসেন্দি ইকোনমিক জোন'র লাইসেন্স প্রদান"। Ekushey TV (ইংরেজি ভাষায়)। ২০২৩-১২-২৬ তারিখে মূল থেকে আর্কাইভ করা। সংগ্রহের তারিখ ২০২৩-১২-২৬।  "রূপগঞ্জে অর্থনৈতিক অঞ্চল গড়তে প্রাথমিক অনুমোদন পেলো সিটি গ্রুপ"। bdnews24। ২০২২-০৬-০৭। ২০২৩-১২-২৬ তারিখে মূল থেকে আর্কাইভ করা। সংগ্রহের তারিখ ২০২৩-১২-২৬।  ঢাকা, নিজস্ব প্রতিবেদক। "মৃত্যুর আগের দিনও অফিস করেন ফজলুর রহমান"। www.prothomalo.com। ২০২৩-১২-২৭ তারিখে মূল থেকে আর্কাইভ করা। সংগ্রহের তারিখ ২০২৩-১২-২৭।  "সিটি গ্রুপের চেয়ারম্যান ফজলুর রহমানের দাফন সম্পন্ন"। NTV Online (ইংরেজি ভাষায়)। ২০২৩-১২-২৭ তারিখে মূল থেকে আর্কাইভ করা। সংগ্রহের তারিখ ২০২৩-১২-২৭।  "সিটি গ্রুপের চেয়ারম্যানের মৃত্যুতে প্রধানমন্ত্রীর শোক"। Bangla Tribune। ২০২৩-১২-২৭ তারিখে মূল থেকে আর্কাইভ করা। সংগ্রহের তারিখ ২০২৩-১২-২৭।